Άννα Μπωσάμπ, 15η κόμισσα του Γουόρικ

Η Άννα Β΄ Μπωσάμπ, 15η κόμισσα τού Γουόρικ (14 Φεβρουαρίου 1444 - 3 Ιουνίου 1449), ήταν το μοναδικό παιδί και κληρονόμος τού Άγγλου ευγενή Ερρίκου Μπωσάμπ 1ου δούκα τού Γουόρικ. Αυτή απεβίωσε σε ηλικία 5 ετών, μετά την οποία η κομητεία τού Γουόρικ κληρονόμησε η εκ πατρός θεία της Άννα Α΄. Μετά ο τίτλος πέρασε με γάμο στον εκ μητρός θείο τής Άννας Β΄, Ριχάρδο Νέβιλ, τον διάσημο «βασιλιοποιό» των μεταγενέστερων Πολέμων των Δύο Ρόδων.

 Ο βίος της 
Η Άννα Β΄ Μπωσάμπ γεννήθηκε στις 14 Φεβρουαρίου 1444  στο Κάρντιφ τής Ουαλίας.  Ο πατέρας της ήταν ο Ερρίκος Μπωσάμπ, δούκας τού Γουόρικ (1425–1446), ο τελευταίος άνδρας τής μεσαιωνικής οικογένειας Μπωσάμπ που κατείχε τον τίτλο τού Γουόρικ. Η μητέρα τής Άννας ήταν η Σεσίλ Νέβιλ, αδελφή του Ριχάρδου Νέβιλ, ο οποίος αργότερα έπαιξε καθοριστικό ρόλο στους Πολέμους των Δύο Ρόδων.

Στις 11 Ιουνίου 1446 ο πατέρας τής Άννας απεβίωσε.  Το δουκάτο του Γουόρικ, που δημιουργήθηκε το 1445, είχε αρχικά παραχωρηθεί μόνο σε άνδρες κληρονόμους,  και έτσι έπαψε να ισχύει με το τέλος τού Ερρίκου Μπωσάμπ, αλλά η κομητεία (που είχε δημιουργηθεί το 1088) επέτρεπε τη διαδοχή από γυναίκες, και επομένως κληρονομήθηκε από την κόρη του. Κληρονόμησε επίσης από τον πατέρα της τη βαρονία τού Μπούργκερς, όντας το 7ο άτομο που κατείχε αυτόν τον τίτλο από τη δημιουργία του το 1330. Μετά το τέλος τού θείου τού βασιλιά Ερρίκου ΣΤ΄, Χάμφρεϊ δούκα τού Γκλόστερ στις 23 Φεβρουαρίου 1447, η Άννα διαδέχθηκε επίσης την κυριαρχία των Νήσων τής Μάγχης, η οποία προηγουμένως είχε ανατεθεί στον πατέρα της. 

Η Άννα, βρέφος, ήταν μία από τις σπουδαιότερες κληρονόμους τής εποχής της, μαζί με τη λαίδη Μαργαρίτα Μπωφόρ, κόρη τού Ιωάννη Μπωφόρ 1ου δούκα τού Σόμερσετ, ο οποίος είχε αποβιώσει το 1444. Και τα δύο κορίτσια έγιναν κηδεμονευόμενες από τη θετή προγιαγιά τής Άννας από την πλευρά τής μητέρας, Άλις Τσώσερ (χήρα τού Τόμας Μόνταγκιου 4ου κόμη τού Σόλσμπερυ και κυρίας επί των τιμών τής βασίλισσας Μαργαρίτας τού Ανζού) και τού Γουλιέλμου ντε Λα Πολ, που σύντομα θα γινόταν δούκας τού Σάφολκ, ο οποίος σκόπευε η Άννα να παντρευτεί τον δικό του κληρονόμο,  Ιωάννη ντε Λα Πολ (1442–1492).

Η Άννα απεβίωσε στις 3 Ιουνίου 1449,  σε ηλικία πέντε ετών, στο Έουελμ (το σπίτι των Τσώσερ) στο Όξφορντσιρ.  Τάφηκε στην εκκλησία τού αβαείου τού Ρέντινγκ. Το Ρέντινγκ μπορεί να επιλέχθηκε ως τόπος ταφής της, επειδή η προγιαγιά της, Κωνσταντία τής Υόρκης, είχε ταφεί εκεί. 

Ο τίτλος τής Άννας κόμισσα τού Γουόρικ κληρονομήθηκε στην εκ πατρός θεία της, λαίδη Άννα Α΄. Η βαρονία τού Μπούργκερς έμεινε σε εκκρεμότητα μεταξύ των θειών της. 

Μετά το τέλος τής Άννας, ο δούκας του Σάφολκ κανόνισε έναν «επίσημο αρραβώνα» μεταξύ τού γιου του και τής λαίδης Μαργαρίτας, ένα γαμήλιο συμβόλαιο που βάσει νόμου μπορούσε, και με πρωτοβουλία τού βασιλιά, να διαλυθεί, όσο η νύφη ήταν κάτω των δώδεκα ετών. Η ίδια η Μαργαρίτα δεν αναγνώρισε ποτέ στη συνέχεια τον Ιωάννη ως τον πρώτο της σύζυγο.  Ο Ιωάννης νυμφεύτηκε στη συνέχεια την Ελισάβετ τής Υόρκης, αδελφή των μετέπειτα βασιλέων Εδουάρδου Δ΄ και Ριχάρδου Γ΄. Η Μαργαρίτα παντρεύτηκε τον Εδμόνδο Τυδώρ 1ο κόμη τού Ρίτσμοντ, και έγινε η μητέρα τού βασιλιά Ερρίκου Ζ΄.

Πρόγονοι

 Υποσημειώσεις 

 Αναφορές 






Κατηγορία:Αγγλίδες κόμισσες
Κατηγορία:Οικογένεια ντε Μπωσάμπ